Ainielle (desambigación)

Ainielle ye un lugar de l'Alto Aragón en a comarca tradicional de Sobrepuerto, en a muga entre as actuals comarcas de l'Alto Galligo y Sobrarbe. Actualment fa parte d'o termin municipal de Biescas (Alto Galligo). O lugar ye especialment conoixiu por estar o escenario a on que se desembolica la novela de ficción A plebia amariella, de Julio Llamazares.

Manimenos, o toponimo Ainielle tiene belatros usos en a redolada, cuasi siempre referiu a puestos relacionatos con o lugar debantdito. Asinas, Ainielle puede fer referencia a:

O lugar debantdito. Se veiga Ainielle. 
O barranco que naix aman de lugar y que ye afluent d'o barranco de Bergusa. Se veiga Barranco d'Ainielle.
Un tozal de corona aplanada aman d'ista localidat. Se veiga o Castillón d'Ainielle.
O portiello que comunica a cuenca d'o barranco d'Ainielle y o de Bergusa con a valle d'Otal. Se veiga Cuello Ainielle.

 Etimolochía 

O nombre d'Ainielle ye un toponimo que tiene segurament unas poco frecuents SATUÉ OLIVÁN, Enrique. Ainielle, la memoria amarilla. Ed. PRAMES. Zaragoza, 2003. ISBN 84-8321-154-8 oríchens mixtas, entre o latín y bella radiz prerromana. Existen tres teorías diferents sobre a suya posible oríchen, a mayoría d'as cuals han estau explicadas por Chesús Vázquez Obrador:

Orichen celta: *AGINN- estaría una radiz que, en toponimia celtica, indica «altura» u «tozal», a la cual s'habría adhibito a desinencia diminutiva latina -ELLŪ. VÁZQUEZ OBRADOR, Jesús. Nombres de lugar de Sobrepuerto, análisis lingüístico. Ed. comarca de l'Alto Galligo. Uesca, 2004. ISBN 84-8127-131-4. Versión dichitalizada consultable en linia En ista posibilidat, o toponimo estaría emparentau con os chacimientos arqueolochicos galos d'AGINNUM (actual Francia) y AGENAPIO (actual Belchica).
Orichen bascoide: En basco, «agin» ye o taixo, árbol cargato de significacions misticas ta os antigos pueblos europeus (tal como fa destacar Enrique Satué en o suyo asayo Ainielle, la memoria amarilla). En iste caso, tamién le s'habría adhibito a desinencia diminutiva -ELLŪ a una palabra orichinal d'unatro idioma baixo a influencia d'o latín.
Orichen chermanica: Se sabe que existiba l'antroponimo Agin, común entre os francos, o cual meteria en connexión o toponimo Ainielle con belatros que se troba en l'actualidat en Francia, como Agincourt, Aynans y Ainvelle. En iste caso, ye mas probable que a desinencia latina adoptata hese estato a -ELLĪ d'o chenitivo diminutivo, lo cual explicaría a pervivencia d'a -e final d'o toponimo.

 Referencias